
Dit is dat ic HENRIC VAN ELE SCOUTHEIT VAN OESTERWIJC ontfaen ende inghenomen hebbe van forfeyten ende broken vervallen binnen den voirs. scoutheden van kerssavonde int jaer ons heeren CCC ene XCIX na usagie des hoefs van Camerice duerende tot xv daghe in oegst int jaer ons heeren M vierhondert elken gulden hollants voir iiii s. ende iiii d. gr. vlems gherekent

ierst WILLEM VAN SCARPENBORCHS SOEN om dat hi eenen man ghequetst hadde daer hem die scoutheit af ansprac selve kende ende lide coes ghenede vor vonnes ghepoent om v gulden gelres val. iii gulden hollants ii s. gr. vlems
item HEIN STEVENS VAN OESTERWIJC om dat hi teghen tvonnes ghedaen hadde daer hem den heer af ansprac coes ghenede vor vonnes ghepoent om x gulden gelres val. vi gulden hollants iiii s. gr.

stempel Archives du Royaume de Belgique

item JAN BRUYSTEN VAN GHES(S)EL om dat hi teghen tvonnes ghedaen hadde coes ghenede vor vonnes ghepoent om x gulden gelres val. vi gulden hollants iiii s. gr.
item LEMMEN tSPAPEN van erftalen ghepoent om ii gulden gelres val. i gulden hollants i s. viii d.
item EVERAERT SIBBEN VAN OESTERWIJC om dat hi sinen brueder broet ghenomen hadde daer hi over claechde coes ghenede vor vonnes ghepoent om xxv gulden gelres val. xvii gulden hollants xvi d. gr.
item GHIJSBRECHT VRANCKEN VAN OESTERWIJC vercocht STEVEN STEVENSSOEN goet dat verboert was daer af den heer hem ansprac coes ghenede vor vonnis ghepoent om v gulden gelres val. iii gulden hollants viii d. gr.
item GHEERT VAN ESSCHE VAN OESTERWIJC teghen tvonnes gheseit ghededinght op ghenede daer af ghegeven i gulden hollants
item LAMBRECHT VAN DER OUDERMOLEN tot Gorle ghestorven befaemt was van dieften ende gelt achter ghelaten daer den heer de hant anslouch tot mijnder ghenediger vrouwen behouf des was v gulden hollants ontfaen v gulden hollants






item ANSEN LACHAERT van Mierde van twyst die hi eenen anderen te na ghesproken hadde daer hem die scoutheit af calengierde coes ghenede vor vonnes ghepoent om iiii gulden gelres val. ii gulden holllants iii s. iiii d.
item LIJSBETH REYNKENS costerswijf van Myerde om dat si befaemt was dat si vlas ende garen ghenomen soude hebben daer af de scoutheit gheen waerheit bevinden en conste ghepoent om xi gulden hollants
item DIEDERIC BEELEN VAN OESTERWIJC om dat hi teghen tvonnes ghedaen hadde daer hem de scoutheit af ansprac coes ghenede vor vonnes ghepoent om iii gulden gelres val. ii gulden hollants iiii d. gr.
item HENNEKEN CLAEUS RAVENSSONE om dat hi twyst ghehad hadde teghen/jeghen/ieghen ander liede ghepoent om ii gulen gelres val. i gulden hollants xx d. gr.
item GHERYT ZEBEKENS om dat hi teghen tvonnes ghedaen hadde daer af dat hem die scoutheit calengierde coes ghenede vor vonnes ghepoent om vi gulden gelres val. iiii gulden hollants viii d. gr.

item JAN VAN GHILSE VAN OESTERWIJC ende sijn twee sonen vn twist die si hadden teghen ander liede ghepoent om iiii gulden gelres val. ii gulden hollants viii d. gr.
item ELBEN (?) GOEDELEN SONE van Beke van enen wilcor verboert van ii gulden gelres ghegeven ii gulden gelres val. i gulden hollants i s. viii d.
item de kinder van DEN HEGHER van wantalen daer vor van hem ghegeven ii gulden gelres val. i gulden hollants i s. viii d.
item AERT VAN DER SCUEREN van eenen wilcor verboert i gulden gelres ghegeven i gulden gelres val. iii s. gr.
item CLAEUS CNOEP van Beke van eenen ongherechten aenvanc daer hem die scoutheit af calengierde ghepoent om i gulden gelres val. iii s. gr.
item van eenen man van Essche gheheiten JAN om dat hi een wijf gheslagen hadde daer hem de scoutheit af calengierde coes ghenede vor recht ghepoent om iiii gulden gelres val. ii gulden hollants iii s. iiii d. gr.
item WILLEM WREYSEN VAN BRUGGHEN om dat hi teghen tvonnes gheseit heeft ghepoent om iii gulden hollants

Summa van alden ontfaen voirscreven es lxxx gulden hollants xii d. gr. vlems

Dit es dat ic HENRIC scoutheit voregescreven weder utghegeven hebbe binnen den tide voregescreven tide

ierst doe BORST ende SPIERINC ghevanghen waren ende mi HEER PAUWELS screef dat iese ten Bossche senden soude daer om ghereden ten Bossche om te verantworden vertert i croenen vrancrijcs valet i gulden hollants ii s. gr. vlems




item doese HEER PAUWELS haelde ende wechvoerde van Oesterwijc betaelt vor den cost die sy in de vroente ghedaen hadde ii croenen vrancrijcs valet ii gulden hollants iiii s. gr. vlems
item bi bevele des DROSSAERTS VAN BRABANT ghevanghen JAN COUTEREEL daer mi de stat van den Bossche toe dwanc dat icken te recht ende te vonnes setten moeste daer om tweewerf ten Bossche ghereden om te verantworden vertert i crone vrancrijcs val. i gulden hollants ii s. gr.

item des drossaerts clerc ende Heer Pauwels clerc gheseten over tbesuec van GHEERLEC tot Dessche (of: dEssche ?) i dach vertert metten scepenen iii gulden gelres valet ii gulden hollants iiii d. gr.
item de selve gheseten tot Helvoert vertert metten scepenen binnen ii daghen vi gulden gelres valet iiii gulden hollants viii d. gr.
item de selve gheseten tot Oesterwijc vi daghe over tbesuec vertert metten scepenen ende ii daghe die si na saten endee maecten duytscrift ghelijc als die scepenen bezeghelden vertert te gader xx gulden gelres valet xiii gulden hollants iii s. viii d. gr.
item de selve gheseten tot Beke vertert metten scepenen iiii daghe xiii gulden gelres valet ix gulden hollants iii s. gr.
item de selve tot Mierde gheseten i dach vertert metten scepenen iii gulden gelres valet ii gulden hollants iiii d.
item de RENTMEESTER VAN BRABANT doen hi tbesuec op Heer Pauwels dede tot Oesterwijc vertert tsoenens ende met dat des drossaerts cnapen ende des rentmeesters cnapen die daer tsavons bleven gherekent te gader vertert vi gulden gelres ende x plecken valet iiii gulden hollants ii s. iiii d. gr.
item bi bevele mijnder ghenediger vrouwen brieven van Brabant ghetrocken vor thuijs te Loen ende mede doen treckende leenliede ende de dienstliede binnen den ambacht van Oesterwijc gheseten ende daer mede gheleghen vor thuys te Loen xii daghe lanc met lvi perden die ic alle leveren moest te gader gherekent vertert clxxxi gulden hollants
item vande rlijfpensien van Oesterwijc die verschenen was tot half merte xiii gulden peeters iii quartier valet xxj gulen hollants vii gr. vlems
item den GREVE VAN CLEVE van der lijfpensien die tot paesschen verschenen was xxv gulden peeters valet xxxviij gulden hollants

Summa van den utgheven vors. compt op ii C lxxxi gulden hollants vii groten vlems
Somme van den ontfanc die was lxxx gulden hollants xii groten vlems
Aldus soude utgheven hogher comen dant ontfain dwelc onse gnadige vrouwe soude sculdich bliven haren vors. scoutheit ii C gulden hollants iii s. xi d. gr. vlems

C MEMORIALE

ierst heeft HEER PAUWELS ontfaen van EVERAERT SIBBEN van den broke vorscr. daer ic af gherekent hebbe xxv gulden heeft HEER PAUWELS gher(ekent) xxxv gulden gelres
item van LIJSBETTEN REYNKENS costers wijf vorscr. van Mierde heef(t) Heer Pauwels ix gulden hollants
item van MEESTER VAN HUESDENHOUT vi gulden gelres
item heeft de drossaert ghehaven van HENNEKEN HEIN SPAPEN SONE van Hukelem lxxx gulden hollants
item heeft de rentmeester gheeffent met BRUYSTEN HESSELS VAN OESTERWIJC van den doetslaghe van HUBE PIGGHEN sinen swager ghelijc als Bruysten vorscr. seide clx gulden hollants

stempel 2750 - geschreven HENRIC VAN HEEL SCOUTHEIT VAN OESTERWIJC 1399 - 1400 en no. 2750 - etiketten 2750 en 10.. (omgebogen)

